open-index/open-wikipedia-markdown huggingface dataset:
Joseph Vendryes

**Žozefas Vandriesas** (, 1875 m. sausio 13 d. Paryžiuje, Prancūzijoje –1960 m. sausio 30 d. Paryžiuje, Prancūzijoje) – Prancūzijos kalbininkas, įžymus keltų kalbų tyrėjas ir indoeuropeistas, taip pat nagrinėjęs bendrąsias kalbotyros problemas; Įrašų akademijos narys, daugybės universitetų garbės daktaras.

## Biografija
Paryžiuje buvo A. Mejė () mokinys, studijavo ir Breisgau Freiburge; nuo 1925 m. dėstė Aukštojoje praktinėje mokykloje, kur vadovavo keltologijos katedrai, 1907 – 1946 m. dėstė Sorbonoje. Kartu su savo mokine M.-L. Sjostedt () buvo keltologijos žurnalo *Études Celtiques* steigėjas ir redaktorius. Ne vieno keltų kalbų, literatūros, religijos tyrimo autorius, taip pat – airių kalbos etimologinio žodyno bendraautoris. Su A. Mejė publikavo monografiją „Klasikinių kalbų lyginamosios gramatikos tyrimai“ (1924); taip pat nagrinėjo senovės graikų kalbos kirčiavimą.

Ilgą laiką buvo ganėtinai populiari Ž. Vandrieso knyga „Kalba: Lingvistinis istorijos įvadas“ (parašyta 1914 m., dėl prasidėjusio karo išleista tik 1921 m). Šiame veikale patraukliai ir pradedantiesiems suprantamai išdėstyti pagrindiniai XX a. pradžios bendrosios ir istorinės-lyginamosios kalbotyros laimėjimai. Ž. Vandriesas priėmė F. de Sosiūro () ir A. Mejė „sociologinę“ kalbos koncepciją ir kaip teoretikas įnešė nepaprastai didelį indėlį į kalbos normos, idiolekto ir sociolekto sąvokas.
## Pagrindiniai darbai
**Recherches sur l'histoire et les effets de l'intensité initiale en latin* (1902)
**Traité d'accentuation grecque* (1904)
**Grammaire du vieil-irlandais* (1908)
**Le language* (1921)
**La position linguistique du celtique* (1930)
**Choix d'études linguistiques et celtiques*. Paris: Klincksieck, 1952.
**Lexique étymologique de l'irlandais ancien* (1959)

## Šaltiniai
Kataro vyrų rankinio rinktinė

**Kataro vyrų rankinio rinktinė** – komanda atstovaujanti Katarą tarptautinėse varžybose. Rinktinės sudėtį ir veiklą koordinuoja Kataro rankinio asociacija.

Didžiąją dalį Kataro rinktinės sudaro natūralizuoti sportininkai todėl dažnai Kataro komanda populiariojoje kultūroje vadinama *pasaulio rinktine*.

## Dalyvavimas čempionatuose
### Olimpinės žaidynės

## Rinktinės sudėtis
: 2017 m. sudėtis:

*Hassan Mabrouk
*Mustafa Al-Karad
*Bertrand Roiné
*Rafael Capote
*Abdulla Al-Karbi
*Abdulrazzaq Murad
*Danijel Šarić
*Ahmed Abdelhak
*Bassel Al-Rayes
*Omar Al-Safadi
*Wajdi Sinen
*Kamalaldin Mallash
*Ahmad Madadi
*Youssef Benali
*Abdelrahman Abdalla
*Yousuf Al-Abdulla
*Mahmoud Hassaballa
*Anis Zouaoui

## Nuorodos
*Oficiali svetainė
Sierinka

**Sierinka** – sena lietuviška rudeninė obelų veislė. Iki 1966 m. buvo įrašyta į Lietuvos Nacionalinį augalų veislių sąrašą.

## Aprašymas
Liaudiškos selekcijos. Rytų Lietuvoje buvo žinoma *Strumiluvkos* vardu (), pagal vilniečio sodininko Juozapo Strumilos pavardę. Sodinukas auga lėtai, vėliau susiformuoja tankus ir apvalus vainikas. Pasodinus pradeda gausiai derėti po 9–10 metų. Žydi vidutiniškai vėlai. Vaisiai skinami rugpjūčio pabaigoje – rugsėjo pradžioje. Obuoliai vidutinio dydžio (apie 96 g svorio), vartojami švieži ir išlaikyti sandėlyje (iki sausio mėnesio). Vaisiai kūgiški, neryškiai briaunoti, saldžiarūgščio vyno skonio, nesunkiai transportuojami. Odelė pilkšvai žalsvos spalvos, saulėtoje pusėje padengtas tamsiai raudonos spalvos dryželiais. Minkštimas balsvas, aromatingas ir sultingas, smulkiai grūdiškas. Veislė atspari šalčiams.

## Šaltiniai
* 
* Asta Blažytė. ''Senosios lietuviškos vaismedžių veislės'' 
* Strumiłłówka 
* Сорт яблони Серинка (Серое, Серянка)
Lietuvos pepinas

**Lietuvos pepinas** – senovinė žieminė pepinų grupės naminių obelų () veislė. 1899–1973 m. buvo įrašyta į Lietuvos Nacionalinį augalų veislių sąrašą.

## Aprašymas

Paplitusi Lietuvos pietuose, Baltarusijos vakaruose ir Lenkijos šiaurės rytuose. Pastarojoje šalyje vadinama *Gliogeruvka* (), taip pagerbiant inžinierių ir sodininką Janą Gliogerį (žinomo istoriko ir etnografo Zigmanto Gliogerio tėvą). 

Pasodinus derėti pradeda po 1–2 metų. Vaismedžio neaukštas kamienas laiko netolygų vainiką, žydi vidutiniškai anksti. Neatsparus rauplėms ir reiklus dirvai. Derlius skinamas rugsėjo pabaigoje–spalio pradžioje, saugykloje išsilaiko iki vasario mėnesio. Vaisiai vidutinio dydžio (vienas sveria apie 70 g), apvalūs arba kiek ištįsę. Odelė labai plona, žalsvai geltona, saulės apšviestoje pusėje padengta švelniu raudoniu. Minkštimas ryškiai baltas ir purus, saldžiarūgščio skonio, labai sultingas, smulkiai grūdiškas.

## Šaltiniai
* 
* Asta Blažytė. ''Senosios lietuviškos vaismedžių veislės'' 
* ''Glogierówka – uprawa, odporność, zapylacze''
* ''Glogierówka''
Endriuška

**Endriuška** – ežeras Lietuvoje, Plungės rajone, 7,5 km į šiaurės rytus nuo Žlibinų. Ežeras ovalus, ilgis iš vakarų į rytus – 0,15 km, plotis – iki 0,085 km. Altitudė 158,7 m. Krantai plačiai užpelkėję, pakrantės daugiausia apaugę mišku (Vilkaičių miškas). Pietvakariuose išteka upelis link Storės upelio (Lušinės baseinas). Kiek atokiau įsikūręs Bernotavo kaimas. Ežeras yra Vilkaičių geomorfologinio draustinio teritorijoje.

## Šaltiniai
Raudonausis raštuotasis vėžlys

**Raudonausis raštuotasis vėžlys** (*Trachemys scripta elegans*) – balinių vėžlių (*Emydidae*) šeimos, raštuotųjų vėžlių (*Trachemys scripta*) rūšies porūšis. 

## Paplitimas pasaulyje
Savaime aptinkami Šiaurės Amerikos žemyne (JAV pietryčiuose).

## Paplitimas Lietuvoje
Raudonausis raštuotasis vėžlys yra invazinė rūšis Lietuvoje.

## Šaltiniai

## Taip pat skaitykite
* Invazinė rūšis
* Balinis vėžlys
* Svetimžemės invazinės roplių rūšys Lietuvoje
Lydekinis (Plungės r.)

**Lydekinis** – ežeras Lietuvoje, Plungės rajone, 4,5 km į šiaurės vakarus nuo Alsėdžių, Skirpsčių miške. Ežero ilgis iš šiaurės į pietus – 0,2 km, plotis – iki 0,05 km. Altitudė 172,7 m. Krantai žemi, plačiai užpelkėję. Šiaurėje išteka upelis link Pagardenio upės (Varduvos intakas).

## Šaltiniai
Lenkijos vyrų rankinio rinktinė

**Lenkijos vyrų rankinio rinktinė** – komanda atstovaujanti Lenkijai tarptautinėse varžybose. Rinktinės sudėtį ir veiklą koordinuoja Lenkijos rankinio federacija.

## Dalyvavimas čempionatuose
### Olimpinės žaidynės

### Statistika

## Nuorodos
*Oficiali svetainė
Dubičių herbas

**Dubičių herbas** – pagrindinis Dubičių kaimo (Varėnos rajono savivaldybė) heraldikos atributas.

## Aprašas

Raudoname fone vaizduojamas auksinis elnias sidabriniais ragais, kanopomis ir liežuviu.

## Istorija

Elnias ne tik atspindi aplinkinių miškų turtingumą, bet yra aliuzija į su Dubičiais susijusį pasakojimą apie Vytauto Didžiojo medžioklę vietovės apylinkėse. Aukso spalva heraldikoje atspindi kilnumą, o raudona – drąsą ir narsą, tad šios spalvos simbolizuoja Dubičių gyventojų kilnią ir drąsią kovą už laisvę, vietovėje siautusių istorinių verpetų sūkuryje pralietą žmonių kraują.

## Istorija

Herbo etaloną sukūrė dailininkas Arvydas Každailis, Lietuvos heraldikos komisija aprobavo 2015 m. birželio 4 d. 2015 m. liepos 16 d. herbą dekretu Nr. 1K-397 patvirtino prezidentė Dalia Grybauskaitė.

## Šaltiniai
Popierinis (obelų veislė)

**Popierinis**  – atspari šalčiams senovinė vasarinė obelų veislė. 1899–2008 m. buvo įrašyta į Lietuvos Nacionalinį augalų veislių sąrašą.

## Aprašymas
Manoma, kad liaudiška veislė kilusi iš Baltijos šalių. Vaismedžiai vidutinio dydžio, jauname amžiuje būna siauros piramidės formos, vėliau (pradėjus derėti) netankus vainikas suapvalėja. Pasodinus medelį, vaisiai atsiranda po trijų–penkerių metų. Žydi anksti. Liepos pabaigoje – rugpjūčio pradžioje sunokęs derlius būna gausus, vėliau su amžiumi pradeda mažėti. Obuoliai vidutinio dydžio (sveria apie 75 g). Jie apvalūs arba kiek suploti, briaunoti (turi 3–4–ias, rečiau 5–ias briaunas, iš kurių viena aštri ir panaši į siūlę), aromatingi, saldžiarūgščio vyno skonio, jautrūs gabenimui ir neatsparūs rauplėms. Odelė plona arba vidutiniškai stora, sausa, žalsvai gelsvos spalvos, prinokusių – balta. Aromatingas minkštimas gelsvai baltas, labai purus ir sultingas, stambiai grūdiškas.

Veislės pavadinimo sinonimai: „Alebastrinis“, „Baltasis karališkasis kalvilis“ ir kt. Neretai painiojama su „Baltojo alyvinio“ obelų veisle (pastarosios veislės obuoliai prinoksta dviem savaitėms anksčiau ir yra mažiau rūgštūs, medeliai ištvermingesni žiemos periodu ir labiau atsparūs rauplėms).

## Šaltiniai
* ''Obelų veislės''
* Asta Blažytė. ''Senosios lietuviškos vaismedžių veislės'' 
* Сорт: Яблоня, ''Папировка'' (Алебастровое, Белый налив, Прибалтийское)
* ''Сорта яблони Белый налив и Папировка''
* ''Папіровка''
EternalBlue

**EternalBlue** – saugumo spragą išnaudojantis įrankis, sukurtas JAV Nacionalinio saugumo agentūros (pagal buvusių darbuotojų parodymus). Ši spraga buvo nutekinta 2017-ųjų balandį, ir buvo panaudota WannaCry ir NotPetya išpirkos prašančiuose virusuose.

## Detalės

EternalBlue išnaudoja saugumo spragą SMB protokole, kai to protokolo serveris įvairiose Microsoft Windows versijose netinkamai apdirba specialiai sukurtus paketus iš nuotolinių užpuolikų, ir leidžia vykdyti kodą be naudotojo žinios ir/ar patvirtinimo.

NSA galiausiai įspėjo Microsoft apie galimą EternalBlue nutekinimą, ir tai leido išleisti SMB spragų ištaisymus 2017-ųjų kovą.

## Atsakomybė
Pagal „Microsoft“, atsakinga buvo NSA, dėl savo saugumo spragų kaupimo (vietoje pranešant gamintojui) strategijos, ir tai neleisdavo Microsoft sutvarkyti įvairių spragų.

## Šaltiniai
Tarptautinė stalo teniso federacija

**Tarptautinė stalo teniso federacija** arba **ITTF** () – pagrindinė pasaulio stalo tenisą prižiūrinti organizacija, kuri rengia pasaulio čempionatus ir atstovauja stalo teniso interesus olimpinėse žaidynėse. Sąjungos būstinė yra įsikūrusi Lozanoje, Šveicarijoje.

## Istorija
1926 m. atstovai iš Austrijos, Anglijos, Čekoslovakijos, Danijos, Indijos, Švedijos, Vengrijos, Velso ir Vokietijos įkūrė tarptautinę stalo teniso federaciją.

1926 m. sausį Berlyne įvyko pirmasis tarptautinis turnyras, o tų pačių metų gruodį Londone vykdytas pirmasis pasaulio stalo teniso čempionatas.

2017 m. ITTF priklausė 226 nacionalinės federacijos.

## Šaltiniai

## Nuorodos
* Oficiali svetainė
Japonijos moterų tinklinio rinktinė

**Japonijos moterų tinklinio rinktinė** – komanda, atstovaujanti Japonijai tarptautinėse moterų varžybose. Rinktinės sudėtį ir veiklą koordinuoja Japonijos tinklinio asociacija.

## Dalyvavimas čempionatuose
### Olimpinės žaidynės

## Nuorodos
*Oficiali svetainė
2008–2009 m. Eredivisie

**[[2008]]–[[2009]] m. [[Eredivisie]]** sezonas prasidėjo 2008 m. rugpjūčio 29 d., baigėsi 2009 m. birželio 6 d.

## 2008–2009 m. [[Eredivisie]]
* **[[Eredivisie]]** – aukščiausioji futbolo lyga. Dalyvavo 18 komandų.

### Galutinė lentelė
* Čempionų titulą iškovojo Alkmaro „AZ“ (antrą kartą).

**Šaltinis:** RSSSF duomenų bazė.

### Rungtynės


**Legenda:**
:
:
:


## 2008–2009 m. [[Nyderlandų futbolo taurė]]
* **[[Nyderlandų futbolo taurė]]** arba **KNVB beker** yra pagrindinis futbolo taurės turnyras Nyderlanduose.
* Finale susitiko SC Heerenveen ir FC Twente.
* Po pagrindinio laiko rezultatas buvo lygus 1-1, todėl rungtynės buvo pratęstos.
* Pratęsimo metu komandos pelnė po įvartį ir rezultatas vėl tapo lygus 2-2.
* Baudinių serijoje tikslesni buvo SC Heerenveen futbolininkai.
### Finalo rungtynės
----

* **[[SC Heerenveen|Heerenveen]] nugalėjo tik po baudinių serijos ir iškovojo taurę.**
------------------------

-----------------------------------

## Išnašos

## Nuorodos
* Nyderlandų futbolo varžybos
* Nyderlandų futbolo taurės finalai
2007–2008 m. Eredivisie

**[[2007]]–[[2008]] m. [[Eredivisie]]** sezonas prasidėjo 2007 m. rugpjūčio 17 d., baigėsi 2008 m. gegužės 18 d.

## 2007–2008 m. [[Eredivisie]]
* **[[Eredivisie]]** – aukščiausioji futbolo lyga. Dalyvavo 18 komandų.

### Galutinė lentelė
* Čempionų titulą apgynė Eindhoveno „PSV“ (21-ąjį kartą).

**Šaltinis:** RSSSF duomenų bazė.

### Rungtynės


**Legenda:**
:
:
:


## 2007–2008 m. [[Nyderlandų futbolo taurė]]
* **[[Nyderlandų futbolo taurė]]** arba **KNVB beker** yra pagrindinis futbolo taurės turnyras Nyderlanduose.
* Finale susitiko Feyenoord ir Roda JC.
### Finalo rungtynės
----

* **[[Feyenoord Rotterdam|Feyenoord]] nugalėjo varžovus rezultatu 2:0 ir iškovojo taurę.**
------------------------------------------------------------------------------------

------------------------

## Išnašos

## Nuorodos
* Nyderlandų futbolo varžybos
* Nyderlandų futbolo taurės finalai
Norvilo ežerėlis

**Norvilo ežerėlis** – ežeras Lietuvoje, rytinėje Plungės miesto dalyje. Ežeras beveik apvalus, ilgis iš šiaurės vakarų į pietryčius – 0,13 km, plotis – iki 0,11 km. Altitudė 117,8 m. Šiaurinis krantas aukštas, kiti žemi. Pietinis krantas apaugęs medžiais. Vakaruose išteka upelis link Babrungo. Šiaurrytinėje pakrantėje įkurtos Plungės miesto kapinės, kitose pakrantėse pastatyti individualūs gyvenamieji namai.

## Šaltiniai
Piktežeris

**Piktežeris** – ežeras Lietuvoje, Plungės rajone, pietvakarinėje Platelių ežero pakrantės pelkėje (Piktežerio pelkė). Ežeras beveik apvalus, ilgis ir plotis maždaug vienodi – 0,19 km. Altitudė 146,3 m. Krantai žemi, užpelkėję, apaugę retais medžiais. Rytuose ir pietuose jungiasi siauromis protakėlėmis su netoliese esančiomis Platelių ežero įlankomis. Į pietryčius prasideda Auksalės pusiasalis. Kiek atokiau į vakarus įsikūręs Beržoro kaimas ir telkšo Beržoro ežeras.

## Šaltiniai
Jungtinių Amerikos Valstijų moterų krepšinio rinktinė

**Jungtinių Amerikos Valstijų moterų krepšinio rinktinė** –  JAV nacionalinė moterų krepšinio komanda. Daugkartinė pasaulio ir olimpinė čempionė.

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Japonijos vyrų vandensvydžio rinktinė

**Japonijos vyrų vandensvydžio rinktinė** – nacionalinė komanda, kuri atstovauja Japonijai oficialiose vandensvydžio varžybose.

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Senior Skip Day

**Abiturientų laisvadienio vakarėlis** arba **Senior Skip Day** () – amerikiečių drama, komedija kuri pasirodė 2008 m.

## Siužetas

JAV yra tokia tradicija, kad per vadinamą *Senior Skip Day* vyresniųjų klasių moksleiviai nori turėti laisvadienį, per kurį galėtų iškelti vakarėlį. Direktorius priešinasi tokiems jų planams. Abiturientai nori švęsti ir suplanuoja vakarėlį. Neradęs mokinių, direktorius karšligiškai ima jų ieškoti. Terorizuoja mokinius, darbuotojus, visus, kurie galėtų žinoti, kur vyksta vakarėlis. Direktorius susižino, kad vyksta laidotuvės ir jose dalyvauja jo mokiniai. Jis netiki, kad ten tikros laidotuvės ir vyksta į tariamą vakarėlį. Apie tai sužinoję abuturientai išvyksta į ceremoniją ir atsiduria joje anksčiau už direktorių. Kai atvyksta pas Dikvalderis, surengia klounadą. Tikrose laidotuvėse dalyvavę svečiai liko šokiruoti tokiu elgesiu.

## Veikėjai
: *Aktorius – veikėjas*
* Gary Lundy – Adam Harris, mokinys, pas kurį vyko vakarėlis.
* Larry Miller – direktorius Frankfurt Dickwalder
* Lea Thompson – Cathleen Harris, Adamo sesuo.
* Tara Reid – Ellen Harris
* Kayla Ewell – Cara
* Talan Torriero – Scott
* Chuck Carter – Tate
* Taryn Southern – Isha
* Lindsey Axelsson – Laura
* Jessica Morris – Denise
* Jackson Rathbone – Snippy

## Šaltiniai

## Nuorodos
* IMBD svetainėje (anglų k.)
Nuo sutemų iki aušros

**Nuo sutemų iki aušros** () – amerikiečių juodosios komedijos veiksmo siaubo filmas, kuris pasirodė 1996 m. Režisierius Robert Rodriguez.

## Siužetas

Broliai Grekai pabėga iš kalėjimo, vyksta per šalį vogdami, grobdami jaunas merginas, žudydami šerifus. Jiems įkandin seka agentai. Tuo tarpu buvęs pastorius Jakobas nebetiki Dievu ir po žmonos mirties keliauja su vaikais. Po eilinio apiplėšimo ir susišaudymo broliai Grekai priversti bėgti į Meksiką. Jie įkaitais paima Jakobo šeimyną ir bando patekti į užsienį. Jie atvyko į barą kažkur Meksikoje, kuriame turėjo laukti bendrai. Tačiau šis baras nėra įprastas. Jame vampyrai laukia svečių.

## Veikėjai
: *Aktorius – veikėjas*
* George Clooney – Seth Gecko, vienas iš brolių.
* Quentin Tarantino – Richie Gecko, vienas iš brolių, žudikas.
* Harvey Keitel – Jacob Fuller, buvęs pastorius.
* Juliette Lewis – Katherine Fuller, jauna mergina, pastoriaus dukra.
* Ernest Liu – Scott Fuller, pastoriaus sūnus.
* Salma Hayek – Santanico Pandemonium.
* Cheech Marin – Border Guard / Chet Pussy / Carlos.
* Danny Trejo – Razor Charlie.
* Tom Savini – Sex Machine.
* Fred Williamson – Frost.
* Michael Parks – Teksaso reindžeris.
* Brenda Hillhouse – Gloria Hill.
* John Saxon – FTB agentas Stanley Chase.
* Marc Lawrence – viešbutuko savininkas.
* Kelly Preston – orų pranešėja Kelly Houge.
* John Hawkes – Pete Bottoms, alkoholio parduotuvės kasininkas.

## Šaltiniai

## Nuorodos
* IMBD svetainėje (anglų k.)
FK Sparta Klaipėda

**Klaipėdos „Sparta“** – Lietuvos futbolo klubas iš Klaipėdos.

## Istorija

Klubo įkūrimo data nežinoma. Ankstesniais metais žaidė mažojo futbolo pirmenybėse, bei salės futbolą.

2018 m. pradžioje buvo nuspręsta apjungti pajėgas su SK Baltai Klaipėda ir dalyvauti KLFF organizuojamose pirmenybėse.

2018 m. sezone komanda jungtinė „Sparta-Baltai“ dalyvavo III lygoje (Klaipėdos zonoje).

## Sezonai

|}

## Salės futbolo varžybos

## Šaltiniai

## Nuorodos
Felipe Baloy

**Felipė Abdielis Balojus Ramiresas** (*Felipe Abdiel Baloy Ramírez*; g. 1981 m. vasario 24 d.) – buvęs Panamos futbolininkas, gynėjas. Ilgametis Panamos futbolo rinktinės žaidėjas, jos kapitonas.

## Karjera
Karjerą pradėjo Panamos klube „Euro Kickers“, vėliau rungtyniavo Kolumbijoje, Brazilijoje. 

Didelę karjeros dalį (2005–2016 m.) praleido Meksikoje, du kartus laimėjo šalies čempionatą. 

Karjeros pabaigoje vėl žaidė Kolumbijoje, vėliau Panamoje, Gvatemaloje.

## Rinktinė
2001 m. debiutavo Panamos rinktinėje. Atstovavo šaliai daugelyje CONCACAF Aukso taurės, Centrinės Amerikos taurės varžybų.

2018 m. pateko į pasaulio čempionatą Rusijoje, kur įmušė pirmąjį panamiečių įvartį pasaulio čempionatuose (į Anglijos vartus).

## Laimėjimai
; su Monterrey
* Primera División (1): Apertura 2009
; su Santos Laguna
* Primera División (1): Clausura 2012

## Dalyvavimas čempionatuose

|}

## Išnašos

## Nuorodos
* Transfermarkt apie žaidėją
* Transfermarkt apie trenerį
FK Pilviškiai

**FK „Pilviškiai“** – Lietuvos futbolo klubas iš Pilviškių.

## Istorija

Tarpukariu Pilviškiuose veikė Jaunalietuvių sporto organizacijos skyrius. JSO komanda žaidė I lygos varžybose. 

Sovietmečiu komanda veikė prie Pilviškių „Komjaunimo“ kolūkio.

Atgavus Nepriklausomybę komanda jau buvo iširusi, tačiau buvo atkurta.

Klubo atkūrimo data nežinoma. Buvo suburta komanda, kuri žaidė 2015 m. sezono MAFF organizuotose pirmenybėse.

2018 m. sezone vėl suburta komanda dalyvavo III lygoje (Marijampolės zonoje).

## Sezonai

|}

## Išnašos

## Nuorodos
Aliou Cissé

**Aliju Sisė** (*Aliou Cissé*; g. 1976 m. kovo 24 d.) – buvęs Senegalo futbolininkas, vėliau – treneris.

Atraminis saugas arba vidurio gynėjas. Nuo 2015 iki 2024 m. – Senegalo futbolo rinktinės treneris.

## Karjera
Būdamas devynerių persikėlė iš Senegalo į Paryžių. Beveik visą savo karjerą rungtyniavo Prancūzijos klubuose, nors 2002–2006 m. praleido Anglijoje.

Aliju Sisė buvo svarbus gynybinio plano Senegalo rinktinės žaidėjas. Jis buvo rinktinės kapitonas 2002 m. pasaulio futbolo čempionate ir 2002 m. Afrikos Tautų taurėje.

2015 m. Aliju Sisė buvo paskirtas Senegalo rinktinės treneriu, ir išvedė komandą į 2018 m. pasaulio futbolo čempionatą, o 2022 m. laimėjo Afrikos Tautų taurę.

Keletas Aliju Sisė giminaičių žuvo per laivo „Joola“ tragediją 2002 m. Sisė prisidėjo aukodamas pinigus žuvusiųjų artimiesiems.

## Dalyvavimas čempionatuose

|}

## Laimėjimai
; Žaidėjo karjera
* Afrikos Tautų taurė: 2 vieta – 2002 m.
; Trenerio karjera
* Afrikos Tautų taurė: 1 vieta – 2021 m., 2 vieta – 2019 m.

## Išnašos

## Nuorodos
*
2005–2006 m. Eredivisie

**[[2005]]–[[2006]] m. [[Eredivisie]]** sezonas prasidėjo 2005 m. rugpjūčio 12 d., baigėsi 2006 m. gegužės 14 d.;

## 2005–2006 m. [[Eredivisie]]
* **[[Eredivisie]]** – aukščiausioji futbolo lyga. Dalyvavo 18 komandų.

### Galutinė lentelė
* Čempionų titulą apgynė Eindhoveno „PSV“ (19-ąjį kartą).

**Šaltinis:** RSSSF duomenų bazė.

### Rungtynės


**Legenda:**
:
:
:


## 2005–2006 m. [[Nyderlandų futbolo taurė]]
* **[[Nyderlandų futbolo taurė]]** arba **KNVB beker** yra pagrindinis futbolo taurės turnyras Nyderlanduose.
* Finale susitiko Ajax ir PSV Eindhoven.
### Finalo rungtynės
----

* **AJAX nugalėjo varžovus rezultatu 2:1 ir iškovojo taurę.**
----------------------------------------------------------- 

---------------------------
---------------------------

## Išnašos

## Nuorodos
* Nyderlandų futbolo varžybos
* Nyderlandų futbolo taurės finalai
Alfreð Finnbogason

**Alfredas Finbogasonas** (*Alfreð Finnbogason*; g. 1989 m. vasario 1 d.) – Islandijos futbolininkas, puolėjas.

## Karjera
Vaikystėje treniravosi gimtojo Grindaviko klube, vėliau porą metų praleido Škotijoje, o 2002 m. grįžo Islandijon.

Karjerą pradėjo „Breiðablik UBK“ klube, vėliau žaidė Belgijoje, Švedijoje.

2013–2014 m. rungtyniaudamas olandų „Heerenveen“ tapo rezultatyviausiu *[[Eredivisie]]* sezono žaidėju (29 įvarčiai).

Vėliau žaidė Ispanijoje, Graikijoje, Vokietijoje. 2022 m. persikėlė į Daniją. O nuo 2023 m. rungtyniavo K.A.S. Eupen (Belgija).

## Rinktinė

Nuo 2010 m. rungtyniavo Islandijos rinktinėje.

Tapo pirmuoju islandu, įmušusiu įvartį pasaulio čempionate: 2018 m. pasižymėjo įvarčiu į Argentinos vartus.

## Laimėjimai
**Breiðablik**
* Islandijos aukščiausioji futbolo lyga: 2010 m.
* Islandijos futbolo taurė: 2009 m.

**Olympiacos**
* Graikijos Superlyga: 2015–16 m.

## Dalyvavimas čempionatuose

|}

## Išnašos

## Nuorodos
* Transfermarkt
Lietuvos cukrinis

**Lietuvos cukrinis** – sena lietuviška rudeninė obelų () veislė.

## Aprašymas
Sinoniminiai vardai: *Baltasis saldusis*, *Geltonasis saldusis*. Gana daug šios veislės obuolių XIX a. pab.–XX a. pr. buvo parduodama *Juodojo medžio* pavadinimu Sankt Peterburgo turguose. Pirmą kartą aptikęs veislę savo giminaičių sode, prof. Adomas Hrebnickis ją aprašė savo sudarytame „Vaisių atlase“ (), 1906 m. 

Vaisiai vidutinio dydžio, skirtingų formų – apvalūs arba kiek suploti. Plona odelė yra matiškai geltona su švelniu raudoniu. Minkštimas baltas, sultingas, smulkiagrūdis. Subręsta rugsėjo pabaigoje. Saugykloje obuoliai išsilaiko iki dviejų savaičių.

Lietuvoje išliko tik labai nedaug šios veislės obelų, daugiausiai senuose dvaruose. Lenkijoje auga atkurtuose istoriniuose soduose.

## Aprašymas
* Cukrówka Litewska
* Сорта яблони и их плоды
* Marta Dziubiak. ''O dawnych odmianach uprawnych jabłoni i ich pochodzeniu'', S. 56
* A. Baranausko ir A. Vienuolio-Žukausko memorialinio muziejaus inf.
* Na Suwalszczyźnie powstaną sady ze starymi odmianami jabłoni i grusz // www.ogrodinfo.pl
Alireza Beiranvand

**Alireza Safaras Beiranvandas** (, g. 1992 m. rugsėjo 21 d.) – Irano futbolininkas, vartininkas.

## Karjera
Gimė klajoklių šeimoje Sarabe Jaso kaime Luristane. Trokšdamas tapti futbolininku, Alireza Beiranvandas pabėgo iš namų į Teheraną, kurį laiką gyveno kaip benamis. 2007 m. pradėjo treniruotis „Vahdat“ jaunimo komandoje, o 2010 m. pradėjo profesionalo karjerą Teherano „Naft“ klube. 2016 m. perėjo į Persepolis. Nuo 2020 m. priklausė Royal Antwerp FC, nuomos pagrindais buvo perleistas Boavista FC (Portugalija). 2022 m. grįžo į Persepolis. Nuo 2024 m. atstovavo Traktor klubui.

## Rinktinės
Žaidė Irano jaunimo rinktinėse, 2015 m. debiutavo nacionalinėje komandoje.

## Laimėjimai
; Persepolis
* Persijos įlankos profesionalų lyga: 2016–17, 2017–18 m.
* Irano futbolo supertaurė: 2017 m.
* Persijos įlankos profesionalų lygos geriausias vartininkas: 2014–15, 2016–17, 2017–18 m.

## Dalyvavimas čempionatuose

|}

## Išnašos

## Nuorodos
* 
*
Karim Ansarifard

**Karimas Ansarifardas** (, g. 1990 m. balandžio 3 d.) – Irano futbolininkas, puolėjas.

## Biografija
Karimas Ansarifardas – Irano azerbaidžaniečių kilmės žaidėjas. Vaikystėje treniravosi Milano „Inter“ padalinyje Irane, gimtojo Ardebilio klube bei „Saipa“ klube, kuriame debiutavo kaip profesionalas. Vėliau žaidė šalies elitiniuose klubuose „Persepolis“ ir „Tractor Sazi“, o 2014 m. išvyko į Europą ir tapo Ispanijos antrojo diviziono „CA Osasuna“ klubo puolėju. Po nesėkmingo sezono Karimas Ansarifardas išvyko į Graikiją, kur rungtyniavo rezultatyviai, su „Olimpiakos“ klubu laimėjo šalies čempionatą.

## Rinktinės
Karimas Ansarifardas žaidė Irano jaunimo rinktinėse. 

2009 m. debiutavo nacionalinėje rinktinėje. Įmušė 11 m baudinį 2018 m. pasaulio čempionato rungtynėse prieš Portugaliją. Yra pasižymėjęs įmušdamas įvartį ir į Lietuvos vartus.

## Laimėjimai
;Tractor Sazi
* Hazfi taurė: 2013–14 m.
;Olympiacos
* Graikijos Superlyga: 2016–17 m.
;Asmeniniai
* Persijos įlankos profesionalų lygos rezultatyviausias žaidėjas: 2011–12 (21 įv.), 2013–14 (14 įv.)

## Dalyvavimas čempionatuose

|}

## Išnašos

## Nuorodos
* 
*
Mokslų akademija

**Mokslų akademija** – organizacija, skirta mokslo ar jo šakos vystymui arba populiarinimui iš mokslo pamėgimo, be praktinių motyvų. Valstybės mokslo akademija vienija žymiausius mokslininkus iš tos valstybės, bei susijusius su ja.

Mokslų akademija gali būti tiek valstybinė, tiek privati.

## Išnašos
Baltasis alyvinis

**Baltasis alyvinis**  – atspari šalčiams senovinė vasarinė obelų veislė.

## Aprašymas
Liaudiškos selekcijos vėlyva veislė, manoma, kad kilusi iš Baltijos šalių. Vaismedžiai vidutinio ūgio, retas vainikas rutuliškas (pietiniuose kraštuose, pvz., Ukrainoje piramidės formos). Atsparūs šalnoms ir lietingoms vasaroms, ištvermingi žiemą. Vidutiniškai atsparūs rauplėm ir kitom ligom. Lapai elipsės arba kiaušinio formos. Pasodinus medelį, kasmetinį derlių duoda po 2–3 metų.

Žydi vidutiniškai anksti. Vaisiai (vidutinis vieno svoris – apie 95 g) skinami rugpjūčio gale, vartojami švieži ir perdirbami, saugykloje išsilaiko 10–12 dienų. Obuoliai apvaliai kūgiški ar plačiai kiaušiniški, neaštriai briaunoti. Odelė plona, žalsvai geltona, prinokusių – gelsvai balta. Nuo suspaudimo ar sumušimo atsiranda tamsios dėmės, todėl sunkiai transportuojami. Minkštimas žalsvai baltas, purokas ir sultingas.

Neretai painiojama su „Popierinio“ obelų veisle (pastarosios veislės obuoliai prinoksta dviem savaitėms vėliau ir yra rūgštesni, medeliai mažiau ištvermingi žiemos periodu ir nelabai atsparūs rauplėms).

## Šaltiniai
* 
* Asta Blažytė. ''Senosios lietuviškos vaismedžių veislės'' 
* Сорт: Яблоня, ''Папировка'' (Алебастровое, Белый налив, Прибалтийское)
* ''Сорта яблони Белый налив и Папировка''
* ''Яблука білий налив''
Vytautas Put­vins­kis-Pūt­vis

**Vytautas Putvinskis-Pūtvis** (1901 m. gruodžio 8 d. Šilo Pavėžupyje, Šiaulėnų valsčius, Šiaulių apskritis, Rusijos imperija – 1942 m. lapkričio 5 d. Kansko lageris, Komija, TSRS) – Lietuvos ūkininkas, visuomenės veikėjas.
 
## Biografija
Gimė žinomo Lietuvos visuomenės, kultūros veikėjo Vlado Putvinskio ir Emilijos Putvinskienės – Moterų šaulių garbės vadės – šeimoje. Kartu augę broliai ir seserys vėliau tapo žinomais šalies žmonėmis: Stasys – agronomu ir valstybės veikėju, Ona – pedagoge ir visuomenės veikėja, Sofija – visuomenės veikėja, Emilija – pedagogė ir visuomenininkė. Dar viena sesuo (Julytė) mirė kūdikystėje.

Vytauto krikšto tėvais buvo visuomenės veikėjas Povilas Višinskis ir tėvo sesuo Marija. Baigęs vietos pradžios mokyklą ir Liepojos gimnaziją, jis 1915–1917 m. toliau mokėsi Maskvos komercinėje mokykloje. Pirmojo pasaulinio karo pabaigoje grįžo į Šilo Pavėžupį. Nuo 1919 m. mokėsi Dotnuvos žemės ūkio technikume, įgijo agronomo profesiją. Gilino iš tėvo perimtas žuvininkystės žinias Strasbūre (Prancūzija), vėliau studijavo Vytauto Didžiojo universitete Kaune. Nepriklausomybės kovų ir Klaipėdos sukilimo dalyvis. Po tėvo mirties perėmė 173 hektarų buvusio Graužikų dvaro ūkį. Pavyzdingai ūkininkavo, be laukininkystės vertėsi ir žuvų auginimu. Pats organizuodavo pažangaus ūkininkavimo kursus ir vadovavo Graužikų jaunųjų ūkininkų rateliui. 

Dar besimokindamas Žemės ūkio technikume įsijungė į visuomeninę veiklą. Kai 1919 m. Dotnuvoje buvo įsteigtas Šaulių sąjungos skyrius, V. Putvinskis-Pūtvis išrinktas šio padalinio iždininku, vėliau – pirmininku. 1927–1934 m. buvo Šaulių sąjungos Kelmės būrio pirmininkas, kartu su bendraminčiais įkūrė Kelmės muziejų.

1940 m. į Lietuvą buvo įvesti Raudonosios armijos daliniai, valdytas dvaras buvo nacionalizuotas, o V. Putvinskis-Pūtvis priimtas dirbti žuvininko pareigose Graužikų tarybiniame ūkyje. 1941 m. birželio 14 d. Pūtvių šeimą suėmė ir ištrėmė  į Sibirą. Motina Emilija Putvinskienė („Šaulių močiutė“) mirė Syktyvkaro kalėjime prieš pat  nuosprendžio paskelbimą. Žmona Elena Urbonavičiūtė-Pūtvienė su keturiais mažamečiais vaikais apgyvendinta Ust Lokčimo gyvenvietėje Komijoje. 1944 m. ji ir du jauniausi vaikai mirė. Našlaičiais likusiems Algiui ir Giedrei 1945 m. leista grįžti į Lietuvos TSR, kur juos priglaudė giminės.

Šeimos galva Vytautas Putvinskis-Pūtvis buvo įkalintas lageryje Kanske, kur po metų sušaudytas.

## Šaltiniai
* Regina Musneckienė. ''Trys Putvinskių kartos patyrė tremtį'' // skrastas.lt, 2014 m. birželio 12 d.
* Dalia Karpavičienė. ''Paminėtas Vytauto Putvinskio-Pūtvio gimimo jubiliejus'' // skrastas.lt, 2016 m. gruodžio 20 d
2003–2004 m. Eredivisie

**[[2003]]–[[2004]] m. [[Eredivisie]]** sezonas prasidėjo 2003 m. rugpjūčio 15 d., baigėsi 2004 m. birželio 6 d.

## 2003–2004 m. [[Eredivisie]]
* **[[Eredivisie]]** – aukščiausioji futbolo lyga. Dalyvavo 18 komandų.
* Čempionų titulą iškovojo Amsterdamo „Ajax“ (29-ąjį kartą).

### Galutinė lentelė

**Šaltinis:** RSSSF duomenų bazė.

### Rungtynės


**Legenda:**
:
:
:


## 2003–2004 m. [[Nyderlandų futbolo taurė]]
* **[[Nyderlandų futbolo taurė]]** arba **KNVB beker** yra pagrindinis futbolo taurės turnyras Nyderlanduose.
* Finale susitiko FC Twente ir FC Utrecht.
### Finalo rungtynės
----

* **[[FC Utrecht|Utrecht]] nugalėjo varžovus rezultatu 1:0 ir iškovojo taurę.**
-----------------------------------------------------------------------------

----------------------------

## Išnašos

## Nuorodos
* Nyderlandų futbolo varžybos
* Nyderlandų futbolo taurės finalai
Gatvės lyga (2001 albumas)

**„Gatvės lyga“** – antrasis grupės G&G Sindikatas albumas, įrašytas 2000–2001 m. studijoje „Porno Sound“, išleistas „Bomba Records“.

## Dainos

## Recenzijos
Hiphopo žinomas veikėjas Miroslav Stycinskij (dar žinomas kaip MiRON) įvertino albumą:Tai *gabalai*, kurie turėtų *vežt* daugumą iš mūsų jaunų reperių. [...] Albumas stovi ant ribos komercijos ir gero hiphopo, vieną ranką jis įkišo į topo pirmą vietą, kitą į naktinę gatvę. Viską išspręs tai, ką Sindikatas įrašinės ateity, kuri jo pusė stipriau patrauks. Patį albumą aš vertinau taip kaip ir užsienietiškus, nes jo kokybė leidžia tai daryti.

## Perleistas albumas
2011 m. G&G Sindikato nariai, prieš minėdami grupės 15-tą gimtadienį ir albumo dešimtmetį, pristatė perleistą albumą. DJ Mamania tai komentavo taip: Kai kuriems albumo kūrinių remiksams mes iš naujo įrašome vokalo partijas, kad jos derėtų prie naujos versijos. Dabar mūsų pačių darbas studijoje yra visai kitoks nei prieš 10 metų. Anksčiau muziką kurdavo Donciavas, dabar tiek Pushaz, tiek ir Svaras sukuria nemažai muzikos. Keičiasi įranga, keičiasi ir muzika – tai galima pastebėti mūsų vėlesniuose albumuose. Nemanau, kad grupė ryžtųsi vėl įrašinėti su ta įranga, kuri buvo prieš 10 metų, bet būtų tikrai smagių akimirkų, jeigu taip atsitiktų

## Pasiekimai ir apdovanojimai
2011 m. G&G Sindikatas grupės narys DJ Mamania (Artūras Matkevičius) sakė apie albumo svarbą:Tai albumas, kuris buvo mūsų didelis žingsnis į priekį. Jį išgirdo labai daug žmonių, po jo atsirado nemažai pasiūlymų koncertuoti visoje Lietuvoje. Mūsų gyvenimo tempas pagreitėjo beveik trigubaiAlbumas sulaukė didelio populiarumo ir padėjo plačiajai auditorijai sužinoti apie G&G Sindikatą:

*2001 m. birželį daina „Tomas“ radijo stoties M-1 TOP 40 nurungė „Brainstorm“ dainą „Online“ ir užėmė pirmąją poziciją.
*Pardavus 11 tūkst. albumo vienetų, 2001 m. liepos 30 d. tapo pirmuoju „Bomba Records“ auksiniu albumu.
*Per 10 mėnesių pasiekus 20 tūkst. parduotų albumo vienetų, 2002 m. balandį albumas tapo pirmojo platininiu lietuvišku hiphopo albumu.
*„Bravo 2001“ apdovanojimuose G&G Sindikatas gavo „Metų debiuto“, DJ Mamania – „Metų instrumentalisto“ apdovanojimą. Taip pat, daina „Tomas” buvo nominuota „Metų dainos“, o grupė – “Metų grupės” kategorijoje.
*2002 m. Radiocentro muzikiniuose apdovanojimuose grupė laimėjo „Metų debiuto“ apdovanojimą.

## Kūrybinė grupė

*Donciavas: programavimas, gitara, bosas
*Svaras: mc
*Kastetas: mc
*Pushaz: mc
*DJ Mamania: dj
* Trikas: dj

## Šaltiniai
Auksinio įvarčio taisyklė

**Auksinio įvarčio taisyklė** – įvairiose sporto šakose naudojama taisyklė, kai esant lygiam rezultatui, norima išsiaiškinti rungtynių nugalėtoją ir tam skiriamas papildomas laikas (pratęsimas). Kartais ji vadinama *„staigios mirties“* taisykle, nes per pridėtą laiką įmuštas įvartis lemdavo nugalėtoją. Rungtynės būdavo nutraukiamos po įskaityto įvarčio. Anksčiau taisyklė buvo taikyta futbole, lakrose, ledo ritulyje, žolės riedulyje ir kitose sporto šakose. Ši taisyklė paplito atkrintamosiose, bei finalo rungtynėse, kai reikėjo išsiaiškinti, kas pateks į kitą etapą arba kas laimėjo trofėjų. 

## Istorinės ištakos
Pirmą kartą ši taisyklė paminėta 1868 m., tačiau tuo metu šis terminas nebuvo naudojamas. 

FIFA šią naujovę pristatė 1993 m. Buvo tikimasi, kad tokia naujovė privers komandas labiau pulti pratęsimo metu ir bandyti išplėšti pergalę nelaukiant baudinių serijos.

## Futbolas

UEFA Europos futbolo čempionato pirmenybės 1996 m. buvo pirmasis žemyno čempionatas, kuriame per pratęsimus viena komanda buvo *„nužudoma“*. 

1998 m. ši taisyklė buvo pritaikyta ir Pasaulio čempionate.

Vėliau futbole šios taisyklės buvo atsisakyta, nes komandos pradėjo žaisti dar atsargiau ir eksperimentas nepasiteisino.

## Šaltiniai

## Nuorodos
* Golden goal explained (anglų k.)
* Žaidimo taisyklės (FIFA)
Trumpukas

**Trumpukas** – upelis Kazlų Rūdos savivaldybėje, Judrės dešinysis intakas, priklausantis Šešupės baseinui; jo hidrologinis nr. – 15010457. Į Judrę (Višakio intaką) įteka 4,7 km atstumu nuo jos žiočių, pietvakariuose nuo Gulioniškės kaimo, į Gulioniškės tvenkinio pusę.

Upelio ištakos – Raudonplynio durpyno apylinkėse. Vaga nuo aukštupio ir žemiau sureguliuota. Vidurupyje iš pietvakarių juosia atvirus rekultivuotus durpyno plotus, yra apleistų vandens reguliavimo įrenginių, bebrų veiklos požymių. Kitur teka mišku. Judrę pasiekia aukščiau Gulioniškės tvenkinio.

Gyvenvietės prie Trumpuko: Raudonplynis, Beržiniškė, Gulioniškė.

## Šaltiniai
Rudelis

**Rudelis** – ežeras Lietuvoje, Plungės rajone, 4 km į šiaurės vakarus nuo Plungės miesto centro, Kaušėnų kaime. Ežero ilgis iš šiaurės vakarų į pietryčius – 0,16 km, plotis – iki 0,09 km. Altitudė 122,9 m. Krantai užpelkėję, apaugę medžiais ir krūmynais, vakarinė ir rytinė pakrantės aukštos. Šalia stovi ūkinės paskirties pastatai. Pietuose išteka upelis link Babrungo upės (Minijos upės baseinas).

## Šaltiniai
FK Kubanė (2018)

**Krasnodaro futbolo klubas „Kubanė“**, o trumpiau **Krasnodaro „Kubanė“**, dar žinomas kaip **Krasnodaro „Urožaj“** (2018–2020) – Rusijos futbolo klubas iš Krasnodaro.

## Istorija
; Futbolo klubas „Urožaj“
Klubas įkurtas 2018 m. birželio 4 d..

Iš pradžių buvo galvota klubą pavadinti „Jekaterinodaru“, bet vėliau persigalvota. Urožaj, išvertus į lietuvių kalbą, reiškia *derlius*.

Jau birželio 22 d. klubas gavo licenciją ir debiutavo III (trečios) pakopos pirmenybėse..
2018/19 m. PFL sezone užėmė antrą vietą savo regione.

2019/20 m. klubui buvo skirtos sankcijos ir neleista registruoti naujų žaidėjų, nes turėjo įsiskolinimų.
; Kubanės futbolo klubas
2020 m. liepos 24 d. klubas pasikeitė pavadinimą ir tapo Kubanės futbolo klubu.
### Pastaba
Kai kurie laiko šį klubą 2018 m. žlugusio FK Kubanʹ Krasnodar tradicijos tęsėju.

## Sezonai

|}
Šaltiniai:

## Išnašos

## Nuorodos
* Oficiali klubo svetainė
Kazimieras Jonkaitis

**Kazimieras Jonkaitis (Jankaitis)** (1835 m. sausio 3 d. Šačkuose, dab. Vilkaviškio rajonas – 1881 m. gegužės 2 d. Punske, dab. Palenkės vaivadija, Lenkija) – Romos katalikų kunigas.

## Biografija
Lomžos gimnazijoje baigęs dvi klases, nuo 1855 m. toliau mokėsi Tikocino kunigų seminarijoje. 1859 m. rugpjūčio 30 d. įšventintas kunigu. 1859–1862 m. Pakuonio Švč. Mergelės Marijos Ėmimo į dangų bažnyčios tarnavo vikaru. 1863 m. paskirtas vikaru į Seirijų Švč. Mergelės Marijos Škaplierinės bažnyčią. 1863 m. sukilimo metu priėmė sukilėlių priesaiką, už tai Rusijos caro administracinių organų 1865 m. buvo areštuotas, jam paskirta slapta priežiūra. 1866 m. perkeltas vikaro pareigoms į Prienų Kristaus Apsireiškimo bažnyčią.
 
1871 m. paskirtas vikaru į Punsko Švč. M. Marijos Dangun Ėmimo bažnyčią, 1875 m. patvirtintas administratoriumi (klebonu). Per 1868 m. gaisrą miestelio senoji šventovė buvo sudegusi ir tikintieji meldėsi dovanotame mediniame kluone. Kunigas K.Jonikaitis su parapijiečiais nusprendė statyti naują mūrinę bažnyčią. Tai buvo nelengvas sprendimas po baudžiavos panaikinimo dar neatsitiesusiems kaimiečiams. Kertinį akmenį įmūrijo pats klebonas, kas kiek prieštaravo nusistovėjusiai tradicijai šiam veiksmui kviesti pagyvenusį parapijietį. Kun. K.Jonikaitis panaikino ir kitą seną paprotį: per Kalėdas, Užgavėnes ir Velykas girdyti elgetas. Matyt, įtemptas darbas statant bažnyčią paveikė sveikatą ir, nesulaukęs 47–tojo gimtadienio, jis mirė. Statyti dvibokštę Punsko bažnyčią užbaigė kun. Simonas Norkus-Narkevičius.

## Šaltiniai
* Punsko bažnyčios statyba
* Kazimieras Jankaitis/Jonkajtys // Lietuvos katalikų dvasininkai XIV–XXI amžiuje
K. Beerschot VA

**K. Beerscht V.A.**, o ankstesniais metais žinomas **KFCO Beerschot Wilrijk** pavadinimu – Belgijos futbolo klubas iš Antverpeno priemiesčio Wilrijk.

## Istorija
Klubo ištakos siekia 1921 m. kai buvo įkurtas **Football Club Wilrijk**.
### KFCO Beerschot Wilrijk (2013 m.)
; Koninklijke Football Club Olympia Beerschot Wilrijk (KFCO Beerschot Wilrijk)
Po to, kai bankrutavo kaimyninis KFC Germinal Beerschot klubas (2013) m., kad pritrauktų jo gerbėjus, klubas pakeitė pavadinimą.

Iš mėgėjiško lygmens sparčiai kilo ir pateko į „Proximus“ lygą (antrą pakopą).

2017–2018 m. „Proximus“ lygoje užėmė trečią vietą ir kovojo su Briugės „Cercle“ dėl patekimo į elitą, bet pralaimėjo šią kovą. Namuose laimėjo 1:0, bet atsakomosiose rungtynėse pralaimėjo 1:3.

### Beerschot (nuo 2019 m.)
; K. Beerschot Voetbalclub Antwerpen (K. Beerschot V.A.)
2019 m. klubas pakeitė pavadinimą į Beerschot. Pakito ir klubo logotipas. Rungtyniavo B klasėje (antroje pakopoje). Liko penktoje vietoje, tačiau iškovojo paaukštinimą ir po sezono buvo perkelti į aukščiausią lygą.

2020–2021 m. sezone pateko į aukščiausią divizioną. Debiutiniame sezone užėmė devintą vietą.

2021–2022 m. elito divizione liko septynioliktoje vietoje. Žaidė pereinamąsias rungynes ir jose pralaimėjo. Po sezono perkelti į žemesnį divizioną.

2022–2023 m. rungtyniavo B klasėje (antroje pakopoje).

## Emblema

Vaizdas:KFCO Beerschot Wilrijk.png|KFCO Beerschot Wilrijk (iki 2019 m.)
Vaizdas:Beerschot logo.png|Beerschot emblema (nuo 2019 m.)


## Apranga
; Sportinės aprangos pokyčiai.
* Namuose žaidžia purpurine apranga. 
* Išvykose rungtyniauja balta apranga, o trečioji apranga – žalia.
* Aprangų gamintojai – Errea.

## Sezonai
; KFCO Beerschot Wilrijk

|}
;K. Beerschot V.A.

|}

## Sudėtis
*Atnaujinta: [[2022]] m. [[birželio 27]] d.*

## Garsesni žaidėjai
*  Kule Mbombo, puolėjas, 2017–2018 m.
*  Nauris Petkevičius, puolėjas, 2022–2023 m.

## Šaltiniai

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportarchive
Kultiniai akmenys Živkuose

**Kultiniai akmenys Živkuose** – riedulių kompleksas numanomoje galindų pagoniškoje šventvietėje Šiaurės Lenkijoje. Živkų kaimas priklauso Varmijos Mozūrų vaivadijos Lėciaus apskrities Krukliankų valsčiui.

Apie dvidešimties riedulių grupė išsidėsčiusi ant neaukštos kalvos, maždaug 2 km  į rytus nuo kaimo. Akmenys sudaro įsivaizduojamą grupę. Jie guli gana chaotiškai, tarp jų išaugęs miško jaunuolynas. Vidury dunkso 4 m ilgio, 2,5 m pločio ir maždaug 0,7 aukščio monolitas, kurio viršuje yra nedidelis įdubimas. Rytinėje pusėje apie 30 cm virš grunto iškilęs dar vienas, dėmesį patraukiantis primityviai apdirbtas akmuo. Pastarojo paviršius panašus į kvadratą, jo kraštinių ilgis apie du metrus.

Kompleksą XX a. pr. atrado Heinrichas Kemkė, kuris pateikė versiją, kad tai yra pagoniška šventvietė. Išdėstymo planas ir kt. surinkta informacija pateko į Priešistorijos ir ankstyvosios istorijos muziejaus archyvą Berlyne (). Po Antrojo pasaulinio karo vėl iš naujo buvo aptiktas 2007 m., o 2008 m. akmenų kompleksą inventarizavo lenkų archeologas Robertas Klimekas.

## Išnašos

## Šaltiniai
* Święte kamienie
* Klimek Robert. Katalog kamieni kultowych na obszarze ziem pruskich. // Kamienie w historii, kulturze i religii, pod red. Roberta Klimka i Seweryna Szczepańskiego. Olsztyn, 2010 psl. 107–108
Klevaitis

**Klevaitis** () – ežeras Lenkijos šiaurės rytuose: Palenkės vaivadijos Seinų apskrities Krasnapolio valsčiuje.

Apversto lašo formos, vandens paviršius – 137,8 m virš jūros lygio. Rininės kilmės vandens telkinys plyti į šiaurės vakarus nuo apskrities centro Seinų, jo pietiniame krante išsidėstę Klevų kaimo trobėsiai, o šiaurėje telkšo Klevo (Šeipiškių) ežeras. Tarp pastarojo ežero ir Klevaičio iškilęs Klevų piliakalnis. Už kelių šimtų metrų į pietus – Plaskio ežeras.

## Šaltiniai
* Jezioro Klejwy // twojasuwalszczyzna.pl
* Ežeras žemėlapyje
Klusai (Elkas)

**Klusai** (; ) – kaimas Vakarų Lenkijoje, administraciškai priklauso Varmijos Mozūrų vaivadijos Pišo apskrities Aryso valsčiui. Išsidėstęs sąsmaukoje tarp Krakštino ir Lipinskio ežerų bei kiek tolėliau telkšančio Druglino. Netoli kaimo yra valstybės saugoma archeologinė vieta.

## Istorija
Gyvenvietė pirmąkart paminėta 1551 m. kai Ryno seniūnas Georgas von Diebes pardavė Vaitiekui Mikusachui žemės sklypą prie dabartinio Lipinskio ežero. Pradėjo kurtis kaimas, kurio gyventojai aštuoneriems metams buvo atleisti nuo mokesčių. Būdami svarbių kelių sankryžoje Klusai sparčiai augo – jau 1564 m. kaime veikė penkios smuklės. 1710 m. krašte siautėjo maro epidemija.

Klusai iki 1945 m. priklausė Rytprūsiams, vėliau įėjo į Lenkijos sudėtį. Iki 1954 m. buvo to paties pavadinimo valsčiaus centru, priklausė Suvalkų vaivadijai. Po 1975–1998 m. administracinės reformos Klusai pavaldūs Varmijos Mozūrų vaivadijai.

## Bažnyčia
Dar 1354 m. apylinkėje veikė nedidelis vienuolynas *Clausula Mariana*, nuo kurio pavadinimo ir atsirado kaimo vardas. Spėjama, kad pirmoji bažnyčia šioje vietoje iškilo 1454 m., o 1530 m. jau veikė parapijinė mokykla. 1754 m. minimas sunykęs bažnyčios pastatas, suremontuotas jis dar sulaukė 1858 m. (tais metais sudegė). Vėliau prasidėjo dabartinės bažnyčios statyba, kuri užtruko iki pat 1884 m.

Po Antrojo pasaulinio karo katalikams atiduota Klusų Dievo Motinos Tikinčiųjų Globėjos bažnyčia () dabar priklauso Luko Šventos šeimynos dekanatui, pavaldi Luko vyskupijai. Parapija apima kelis gretimus kaimus, o parapijiečių skaičius siekia 1500 (1999 m. duomenys). Dvejos koplyčios – Skomak Vielki ir Rožynskio kaimuose. Bažnyčioje išliko Terleckio iš Karaliaučiaus pagaminti vargonai ir 1861 m. išlietas varpas.

## Žymėtasis akmuo
Kaimo apylinkėse nuo seno gulėjo keistų formų akmuo. Jo paviršiaus įdubimai primena velnio pėdą. Pasak legendos jis atsirado 1640 m., kai kunigas Vyšnevskis išvarė nelabąjį iš vienos tekėti susiruošusios merginos. Kai 1656 m. Švedų tvano metu prie kaimo prisiartino Lenkijos karaliaus siųsta totorių kariuomenė, akmuo skleidė tokią nepakantumo atmosferą, kad kariškiai nusprendė nerizikuoti ir pasuko savo žirgus atgal. Nuo to laiko rieduliui prigijo *Velnio akmens* vardas.

Dabar šį riedulį galima pamatyti prie bažnyčios. Kai kurių tyrinėtojų nuomone, senovės jotvingiams jis anksčiau galėjo tarnauti kaip aukojimo altorius.

## Išnašos

## Šaltiniai
* Parafia Matki Bożej Wspomożenia Wiernych w Klusach
* Klusy – Klaussen 
* Klusy

## Nuorodos
* Akmens nuotraukos
Geldapės kalnas

**Geldapės kalnas** (;  (paskutiniu metu vis dažniau naudojamas *Pienkna Gūra* pavadinimas =)) – moreninė kalva šiaurės rytų Lenkijoje: Varmijos Mozūrų vaivadijos Geldapės apskrities Geldapės valsčiuje. Priklauso Šeskų aukštumų (, ) mezoregionui. 

Stūkso trys kilometrai į pietus nuo Geldapės, prie vaivadijos kelio Nr. iš šio miesto į Ungurą (). Iškilusi apie 100 m virš aplinkinių objektų ir 272 m virš jūros lygio. Seniau žmonės kalvą vadino „Geldapės kalendoriumi“, mat viršūnėje pastebėtas rūko susitelkimas reiškė orų pasikeitimą. Giedrą dieną nuo abiejų kalvos viršūnių, žvelgiant į šiaurę ir rytus, stebima tolumą siekianti panorama.

Rytinėje pusėje išsiskiria miškais apaugęs piliakalnis, kuriame galima pamatyti jotvingių gynybinių įrengimų liekanas.  Pasak vietinės legendos, šioje vietoje stovėjusi pilis netikėtai prasmego į žemę ...

Ant Geldapės kalno žiemą veikia kalnų slidinėjimo centras, vienas iš dviejų stambesnių šiaurinėje Lenkijoje. Įrengtos penkios trasos, turinčios bendrą 2 tūkst. m ilgį. Keturios jų yra apšviestos ir jomis galima slidinėti tamsiu paros metu. Sunkiausiaį įveikiama trasa yra 650 m ilgio ir pasvirusi maždaug 45 laipsniu, o naujokams skirtas 350 m ilgio nusileidimas. Į viršų kelia krėsliniai keltuvai.

## Išnašos

## Šaltiniai
* Landschaft am Goldaper Berg 
* Grodziska i szlaki Prusów
* Piękna Góra 
* Slidinėjimo trasų schema
Luoja (Dubininkai)

**Luoja** (; ; 1938–1945 m. ) – kaimas Lenkijos šiaurės rytuose: Varmijos Mozūrų vaivadijos Geldapės apskrities Dubininkų valsčiuje. Kaimui priklauso ir Luojos vienkiemis ().

## Aprašymas
Luoja išsistačiusi Varmijos Mozūrų vaivadijos rytuose, 17 kilometrų nutolusi į rytus nuo apskrities centro Geldapė. Pasiekiamas vaivadijos keliu Nr.. Traukinių prieigos nebeliko, kai po Antrojo pasaulinio karo buvo uždaryta geležinkelio linija *Geldapė*-Žydkiemis su artimiausia stotele Dubininkuose. Rytuose telkšo Luojos ežeras (; seniau per šį vandens telkinį ėjo valstybinė Vokietijos–Lenkijos karalystės siena; vokiečiai jį vadino *Luoja*, o lenkai – *Prieraslio ežeru*). Kiek vakariau iškilusi 230 m aukščio kalva, XX a. pr. vokiškuose žemėlapiuose žymima kaip *Rautotiškis* (), vėliau vadinama . 1953 m. kovo 4 d. ši kalva buvo pavadinta *Jastrzębia Góra*.

Kaimas žinomas nuo 1590 m. *Užežerės* () vardu, vėliau vadinamas *Užežeriais* (). Iki 1871 m. buvo pasidalijęs į *Senąją* ir *Naująją Luoją*, po to vėl susijungė. Iki pat 1945 m. tai buvo plačiai išsiskaidžiusi gyvenvietė. 1874 m. tapo naujai įkurto to paties pavadinimo prūsiško valsčiaus centru, įėjusiu į Geldapės apskritį. Iki Antrojo pasaulinio karo pabaigos tikintieji evangelikai liuteronai buvo priskirti Dubininkų parapijai, o katalikai – bažnyčiai Geldapėje. Pokaryje evangelikai liuteronai priklauso Geldapės parapijai, o katalikai meldžiasi Dubininkų bažnyčioje. 1910 m. Luojoje buvo 291 gyventojas, 1933 m. – 242 gyv., o prieš Antrąjį pasaulinį karą registruoti 231 kaimiečiai.

## Šaltiniai
Mohamed Salah

**Mochamedas Salachas Hamedas Mahrusas Ghali** (, g. 1992 m. birželio 15 d.) – Egipto futbolininkas, puolėjas.

## Karjera
2012 m. M. Salachas buvo išrinktas Afrikos futbolo konfederacijos labiausiai patobulėjusiu Afrikos žaidėju.

2017 m. Afrikos Tautų taurės varžybose žaidėjas padėjo komandai pasiekti finalą.

2017 m. puolėjas persikėlė į „Liverpool“.

## Rinktinė
2011 m. rugsėjo 3 d. debiutavo šalies rinktinėje prieš Sierą Leonę. Varžovai nugalėjo egiptiečius rezultatu 2-1.

2011 m. spalio 8 d. pelnė pirmąjį savo įvartį atstovaudamas Egipto rinktinei rungtynėse prieš Nigerį. Egiptiečiai sutriuškino varžovus rezultatu 3-0.

2018 m. pasaulio futbolo čempionato atrankoje tapo rezultatyviausiu (5 įvarčiai) ir su komanda sėkmingai pateko į XXI pasaulio futbolo čempionatą. 

2018 m. išrinktas Afrikos metų žaidėju ir BBC metų Afrikos žaidėju.

## Dalyvavimas čempionatuose

|}

## Laimėjimai
* Šveicarijos Superlyga (2013, 2014 m.)
* Afrikos metų futbolininkas (2017, 2018 m.)
* UEFA Čempionų lyga (2018–19 m.)
* FIFA pasaulio klubų taurė (2019 m.)
* UEFA Supertaurė (2019 m.)
* Premier League (2020 m.)
* Ferenco Puškašo apdovanojimas (2018 m.)
* „Auksinė pėda“ (2021 m.)

## Išnašos

## Nuorodos
* 
*